Det var en menneskelig fejl, der var skyld i, at Læsøfærgen for god en måned siden sejlede ind i kajen i Frederikshavn.

Det fortæller færgeselskabetsdirektør, Jes Jessen Klixbüll, til Nordjyske Stiftstidende. Men direktøren vil ikke fortælle hvis fejl og hvilken fejl, der er tale om. Heller ikke Læsø Kommune eller Søfartsstyrelsen ønsker ifølge Nordjyske at kommentere færgeuheldet. Seks personer kom til skade ved påsejlingen, ligesom trafikken til og fra Læsø gennem flere timer var forsinket.